86 Institució Catalana d'Historia Natural 



Aniversari de Mossèn Font i Sagué. — El senyor President dedica un 

 record a la bona memòria del que ho fou amb gran profit per a l'Institució, 

 Mossèn Norbert Font i Sagué amb motiu d'escaures avui sa festa ono- 

 màstica. 



Donatiu per a la Biblioteca.— També dóna el P. Barnola pera la Biblio- 

 teca, dos exemplars del llibre «Estudiós biológicos» del Reverent Pare 

 Vicent, S. J. 



COMUNICACIONS CIENTÍFIQUES 



Donatius al Museu. — El P. Barnola presenta i dóna per a el Museu un 

 exemplar de Dendrophyllia ramea, Edw., pòlip tipic del Mediterrani, recu- 

 Uit en aigües de Badalona: del mateix punt procedeix un exemplar del 

 crustaci Dromia vulgaris Edw., de i6 cm. de llargària, mida que passa de 

 molt la que'ls llibres li assignen. Amb aquest motiu explica algunes de les 

 costums d'aquest crustaci. 



Falgueres de Catalunya. — El mateix senyor dóna compte a continuació, 

 d'haver trovat entre molts exemplars de la falguera Botrychium lunci- 

 ria (L.) Sw., donats per Fr. Fèlix de Barcelona 0. C, i procedents de 

 Pobla de Lillet, les varietats Adiantifolia, Augitrom i trifartita. Moore, 

 no citades a Catalunya. 



Gomunicació paleontològica.— El Sr. Calzado mostra un bonic exemplar 

 d'una arenisca amb impresions de Fucus procedent de Can Cuyàs, terme 

 de Talamanca, Manresa, que cedeix per a el Museu. 



Dibuix científic. — Amb motiu de parlar-se de la conveniència de dedi- 

 car-se al dibuix científic, cada hu en la seva especialitat, el Sr. Godina fa 

 circular un dibuix colorit de una mosca Tsé Tsé, fet per una nebodeta seva 

 i que es molt curiós per la seva perfecció. No cal dir lo que luego facilita- 

 rían aqueixos trevalls, la utilisació de la càmara clara y microscopi. 



Notes ornitològiques. — També presenta el mateix Sr. Codina un niu 

 trovat en els sorrals de Castelldefels, el 20 del passat mes de Maig, i que 

 sembla ser de Totanus. 



En Joaquim Maluquer, dóna per a el Museu un niu, amb tres ous, 

 trovat a la platja d'Empurias el 22 del prop-passat Maig i que està disposat 

 exactament igual com estava quan fou trovat al mitj de la platja sense abric 

 de cap classe i voltat de trossos de cargols, petxines i alguna alga. Per la 

 coloració i puntejat dels ous podria ser de Vanellus. 



